सागर. बलात्कार के आरोप में दस माह से जेल में बंद युवक के परिजन मामले की संदिग्ध परिस्थियों को लेकर थाने से लेकर जोन स्तर तक के पुलिस अधिकारियों के चक्कर काट रहे हैं। वे राष्ट्रपति से लेकर राज्यपाल और जनप्रतिनिधियों से भी गुहार लगा चुके हैं लेकिन मामला दलित वर्ग की किशोरी से बलात्कार का होने से सभी इससे बच रहे हैं। वहीं भगवां थाने में अक्टूबर २०१७ में कार्रवाई के दौरान बरती गई मनमानी के दस्तावेज लेकर भटक रहे हैं, लेकिन उनके सवालों का उत्तर किसी के पास नहीं है।